Er en husforsikring lovpligtig?
Nej, det er ikke lovpligtigt at have en forsikring på dit hus. Dog skal du være opmærksom på, at såfremt du har optaget lån i huset, vil långiveren kræve, at du har en husforsikring. På den måde er långiveren sikret, hvis dit hus går i brand.  Når du overtager et hus, overtager du også risikoen ved huset. Selvom det ikke er lovpligtigt, er det en rigtig god idé at have en husforsikring. Så er du dækket ind i tilfælde af brand, skjulte rør- og elskader, storm og skybrud.